open-index/open-wikipedia-markdown huggingface dataset:
Rechión de Banja Luka

A **rechión de Banja Luka** (en serbio *Регија Бања Лука*, en bosnio *Regija Banja Luka*) ye una d'as siet rechions d'a Republica Serbia. O suyo centro administrativo ye a ciudat de Banja Luka, que tamién ye a capital d'a republica, y ye localizada en o nord-ueste de Bosnia y Herzegovina. Seguntes a estimación de 2005, a población d'a rechión de Banja Luka yera d'alto u baixo en 709.000 habitadors.

## Lista de municipios
#Banja Luka (estatus de ciudat).
#Bosanska Kostajnica. 
#Bosanska Gradiška.
#Čelinac.
#Istočni Drvar.
#Jezero.
#Kneževo.
#Kotor Varoš.
#Kozarska Dubica.
#Krupa na Uni.
#Kupres.
#Laktaši.
#Mrkonjić Grad.
#Novi Grad.
#Oštra Luka. 
#Petrovac.
#Prijedor.
#Prnjavor.
#Ribnik.
#Srbac.
#Šipovo.
#Teslić.
Cantón de Tuzla

O **cantón de Tuzla** (en bosnio: *Tuzlanski kanton*) ye un d'os 10 cantons en que se divide a Federación de Bosnia y Herzegovina, en Bosnia y Herzegovina. Ye situau en o nord-este d'o país. O centro d'o gubierno d'o cantón ye a ciudat de Tuzla. O cantón tien una superficie de 2.649&nbsp;km² y teneba una población de 498.549 personas en 2009.

## Organización administrativa
* Banovići.
* Čelić.
* Doboj Istok.
* Gradačac.
* Gračanica.
* Kladanj.
* Kalesija.
* Lukavac.
* Sapna.
* Srebrenik.
* Teočak.
* **[[Tuzla]]** (capital).
* Živinice.

## Cheografía y población
L'aria d'o cantón ye de 2&nbsp;649&nbsp;km². En o censo de 1991, a zona yera poblada por 949.621 personas d'as que un 60% yeran bosnios, un 28% serbios, un 9% croatas, y a resta perteneixeban a grupos minoritarios como yugoslavos, chitans, eslovenos y ucraineses.

En 2002, o cantón de Tuzla teneba una población estimada de 607.571 habitants, d'os que 546.814 yeran bosnios (un 90%). O segundo grupo etnico mas numeroso ye a minoría croata, que vive mas que mas en Tuzla, Živinice y Srebrenik. A minoría serbia vive predominantment en Tuzla y a población chitana se troba mas repartida.

En a estimación d'o censo de 2009, o cantón teneba con una población de 498.549 habitants.

## Historia y cultura
Iste cantón fue creyau por bosnio-croatas dimpués d'os Alcuerdos de Washington de 1994, y as suyas mugas definidas por os Alcuerdos de Dayton en 1995.

A fortaleza medieval millor conservada de Bosnia, que data de 1333, se troba en iste cantón, en a localidat de Srebrenik.

## Se veiga tamién
* Cantons d'a Federación de Bosnia y Herzegovina.
* Organización territorial de Bosnia y Herzegovina.

## Referencias

## Vinclos externos

*  Pachina web oficial.
Rechión de Bijeljina

A **rechión de Bijeljina** (en serbio *Регија Бијељина*, en bosnio *Regija Bijeljina*) ye una d'as siet rechions d'a Republica Serbia. O centro administrativo d'a rechión ye Bijeljina.

Incluye a región historica de Semberija y ye localizada a o nord-este d'o país.

## Lista de municipios
# Bijeljina.
# Lopare.
# Ugljevik.
Rechión de Doboj

A **rechión de Doboj** (en serbio *Регија Добој*, en bosnio *Regija Doboj*) ye una d'as siet rechions d'a Republica Serbia. O centro administrativo d'a rechión ye Doboj y ye localizada a o norte d'o país.

Buena part d'as localidaz d'esta rechión administrativa feban part d'a Posavina Bosnia (*Bosanska Posavina*), rechión natural de mayoría relativa croata antes d'a Guerra de Bosnia, cuan os serbios prenioron o control d'esta zona pa que esdevenís un corredor entre as zonas de mayoría serbia de l'este y l'ueste de Bosnia. Bi habió muitos croatas y bosnios que se refuchioron en a redolada de Slavonki Brod (Eslavonia, Croacia, en l'atra marguin d'o río Sava), y no en tornoron. Os acuerdos de Dayton de 1995 no nomás ratificoron l'anexión d'este corredor que precisaban os serbios pa fer viable a suya entidat politica y administrativa, tamién permitioron ixamplar o corredor con l'anexión de localidaz a on que os croatas heban puesto resistir a ofensiva serbia.

## Lista de municipios
# Bosanski Brod (cuan en a Guerra de Bosnia cayó en mans d'os serbios li cambioron o nombre por *Srpski Brod*; en l'anyo 2009 fixoron o suyo nombre como simplament *Brod*).
# Derventa.
# Doboj.
# Donji Žabar (conoixida antis mas como *Orašje Serbia*).
# Modriča.
# Pelagićevo.
# Petrovo.
# Šamac.
# Vukosavlje.
Rechión de Foča

A **rechión de Foča** (en serbio *Регија Фоча*, en bosnio *Regija Foča*), conoixida de 1992 a 2004 como **región de Srbinje**, ye una d'as siet rechions d'a Republica Serbia. A suya capital administrativa ye Foča y ye localizada a l'este d'o país.

Esta rechión teneba una población mixta de bosnios y serbios antes d'o encomienzo d'a Guerra de Bosnia-Herzegovina, cuan se convertió en un d'os suyos primers escenarios. Yera una zona important pa os serbios por estar entre a zona principal de mayoría serbia d'Herzegovina oriental (centrada en Trebinje), y unas zonas de Bosnia oriental de poblamiento serbio menos compacto y con mayorías menos claras, (pero que a la fin os serbios plegoron a controlar). Os Acuerdos de Dayton de 1995 ratificoron l'anexión d'esta rechión por part d'os serbios, de fueras d'unas localidaz que se cedioron a la *[[Federación de Bosnia y Herzegovina|Federacija]]* pa permitir a existencia d'un corredor viable entre Sarajevo y Goražde, o solo municipio de mayoría bosnia d'esta redolada que podió resistir la ofensiva d'os serbios.

## Lista de municipios
# Čajniče.
# Foča (d'antis mas dita *Srbinje*).
# Kalinovik.
# Novo Goražde (d'antis mas dita *Srpsko Goražde*).
# Rudo.
# Trnovo (parti Sud).
# Višegrad.
Rechión de Sarajevo-Romanija

A **rechión de Sarajevo-Romanija** (en serbio *Регија Сарајево-Романија*, en bosnio *Regija Sarajevo-Romanija*) u tamién dita **región de Sokolac** ye una d'as siet rechions d'a Republica Serbia. A capital d'a rechión ye Istočno Sarajevo.

## Caraterísticas
A rechión incluye os sectors serbobosnios de Sarajevo, y arias a o norte conoixidas como monts de Romanija.

En o corazón d'a rechión de Sarajevo-Romanija ye a ciudad de Sokolac, con una población d'alto u baixo 40.000 personas, incluyindo os lugars d'as redolada. A ciudat de Sokolac se conoixe como a "chicota Noruega" por os suyos especials vinclos con a Hoyanger Kommune, en a provincia noruega de Sogn og Fjordane.

Atro important asentamiento en a zona ye a ciudat de Pale, orichinalment un barrio periferico d'a ciudat de Sarajevo, que se convirtió en uno d'os mas densament poblaus dende a guerra de Bosnia entre 1992 y 1995.

L'aria de Romanija tien una milenaria tradición de producción de leit, que se remonta a cuan yera habitada por os pastors vlacos que le dioron o suyo nombre.

## Lista de municipios
# Ilidža Oriental
# Stari Grad Oriental
# Nuevo Sarajevo Oriental
# Pale
# Sokolac
# Trnovo (parti Norte)
# Han Pijesak
# Rogatica

Os seis primers municipios forman a ciudat de Sarajevo Oriental, capital d'a Republica Serbia.

## Se veiga tamién
* Organización territorial d'a Republica Serbia.
* Vlacos de Bosnia y Herzegovina.
* Romanija.

## Referencias
Rechión de Trebinje

A **rechión de Trebinje** (en serbio *Регија Требиње*, en bosnio *Regija Trebinje*) ye una d'as siet rechions d'a Republica Serbia. A capital d'a rechión ye Trebinje.

Comprende parti de l'este d'Herzegovina y ye situada a o sud-este d'o país.

Representa una zona d'antigo poblamiento serbio en total continación territorial con Montenegro y Serbia. Un d'os primers estaus serbios yera precisament en esta zona, o principau u *[[župa]]* de Travunja, toponimo que retiene a capital d'esta rechión (*Trebinje*). Quedó baixo poder serbio dende o encomienzo d'a Guerra de Bosnia, encara que bi habió intervencions d'as fuerzas regulars y irregulars croatas por estar una zona dende a on que os serbios atacaban as suyas posicions de Ragusa y d'Herzegovina central. Por a Paz de Dayton de 1995 os territorios d'Herzegovina oriental de mayoría serbia y baixo o suyo control quedoron en a Republica Serbia, de fuera d'unas aldeyas serbias d'una francha de territorio chunto a la muga con o sud-este de Croacia, que se cedioron por motivos estratechicos a la *[[Federación de Bosnia y Herzegovina|Federacija]]*.

## Lista de municipios
# Berkovići.
# Bileća.
# Gacko.
# Istočni Mostar (conoixiu mientres a Guerra de Bosnia y dica l'anyo 2004 como *Srpski Mostar*, "Mostar Serbio").
# Ljubinje.
# Nevesinje.
# Trebinje.

## Se veiga tamién
* Organización territorial d'a Republica Serbia.
Rechión de Vlasenica

A **rechión de Vlasenica** (en serbio *Регија Власеница*, en bosnio *Regija Vlasenica*) ye una d'as siet rechions d'a Republica Serbia.

A capital d'a rechión ye Zvornik y rechión ye situada a o nord-este d'o país.

Antes d'a Guerra de Bosnia teneba una población mixta serbia y bosnia. Esta rechión estió un d'os peyors escenarios d'a guerra entre estas nacionalidaz eslavas. Os serbios fuoron prenendo o control d'a mes gran part d'as localidaz en o encomenzamiento d'a guerra, de fueras d'unas bolsas a on que os bosnios podioron resistir bel tiempo. A zaguera bolsa en cayer estió Srebrenica, poco tiempo antes d'a fin d'a guerra. Os Acuerdos de Dayton ratificoron l'anexión serbia d'esta rechión, que quedó adintro d'a Republica Serbia.

## Lista de municipios
# Bratunac.
# Milići.
# Osmaci.
# Srebrenica.
# Šekovići.
# Vlasenica.
# Zvornik.

## Se veiga tamién
* Organización territorial d'a Republica Serbia.
Medalla d'as Corz d'Aragón

A **Medalla d'as Corz d'Aragón** ye a mayor distinción atorgata por dita institución parlamentaria aragonesa.

## Condecoratos

## Veyer tamién
*Corz d'Aragón.

## Vinclos externos
*  Medalla d'as Cortz d'Aragón en o sitio web d'as Cortz d'Aragón
Cantón de Bosnia Central

O **cantón de Bosnia Central** (en bosnio *Srednjobosanski kanton*, en croata *Županija Središnja Bosna*, en serbio *Средњобосански кантон*) ye un d'os 10 cantons en que se divide la Federación de Bosnia y Herzegovina, en Bosnia y Herzegovina. Ye situau en o centro d'o país. O centro d'o gubierno d'o cantón ye la ciudat de Travnik.

O cantón tien una superficie de 3.189&nbsp;km² y teneba una población de 254.992 personas en 2009.

## Organización administrativa
Administrativament, o cantón de Bosnia Central se divide en 12 municipios:

## Se veiga tamién
* Cantons d'a Federación de Bosnia y Herzegovina.
* Organización territorial de Bosnia y Herzegovina.

## Referencias

## Vinclos externos

*  Pachina web oficial.
Gloria Fuertes

**Gloria Fuertes García** naixita de Madrit, en o barrio de Lavapiés, o 28 de chulio de 1917 y muerta en o mesmo puesto o 27 de noviembre de 1998, fue una guionista y escritora que destacó en a poesía.

Yera conoixita por as suyas colaboracions como guionista en programas ta ninos como *[[Los Chiripitiflauticos]]* y *[[Un Globo, Dos Globos, Tres Globos]]*, y por os suyos poemas ta ninos con rimas muit sencillas y cuasi surrealistas. Fue una poeta muit prolifica que antiparti d'a poesía ta ninos tamién fació poesia ta adultos anque ye menos conoixita pero de gran valor artistico.

En a suya poesía y mientres a suya vita esfendió a igualdat entre hombres y mullers, o pacifismo y a conservación d'o medio ambient.

## Premios y honors
En recuerdo a Gloria muitos municipios tienen plazas, carreras, placas y espacios urbanos adedicatos a ella., tamén bi ha atros edificios como o *Colegio de Educación Especial Gloria Fuertes* en a localidat de Andorra en Teruel.

* 1986 - Medalla d'o diya Mundial d'a Cruz Roya.
* 1997 - Socio d'Honor d'UNICEF.

## Bibliografía
*  de Cascante, Jorge. *El libro de Gloria Fuertes* Editorial Blackie Books, 2017.
*  Cano, José Luis. *Vida y poesía de Gloria Fuertes*. Madrid: Torremozas, 1991.
*  Debicki, Andrew P.. *Gloria Fuertes: Intertextuality and the Reversal of Reader Expectations*. 1980.

## Referencias

## Vinclos externos
*  Pachina web d'a Fundación Gloria Fuertes.
*  Ficha de Gloria Fuertes en Cevantes Virtual.
Felino (desambigación)

A parola **felino** u **felín** puede fer referencia a:
*Como adchectivo, cualsiquier cosa relacionada con os gatos y especialment con o gato domestico.
*Como substantivo, o propio gato y, mas que mas, o gato domestico.
*Popularment, os mamiferos carnivoros de a mesma familia que o gato domestico. Se veiga **[[Felidae]]**.
*Cientificament, en Zoolochía, os miembros d'una subfamilia de a familia Felidae a la cual perteneix o gato domestico y a mayoría d'atras especies de gatos. Se veiga **[[Felinae]]**.

## Toponimia

*Una comuna italiana en a provincia de Parma. Se veiga **[[Felino (Italia)]]**.

## Se veiga tamién

*Gato.
**[[Felis silvestris]]*.
**[[Felis silvestris catus]]*.
Feliformia

Os **feliformes** (nombre cientifico **Feliformia**, en latín) son una d'as dos subordens en as cuals se subdivide a orden Carnivora, d'os mamiferos.

A suborden se sustenta en cualques caracteristicas morfolochicas exclusivas que tienen todas as familias integraderas, que no se troba difueras d'o grupo. Etimolochicament a parola Feliformia significa «os que tienen forma de gato». L'atra gran suborden de Carnivora, contraposada a *Feliformia*, ye *[[Caniformia]]* u os caniformes («os que tienen forma de can»).

## Morfolochía

Manimenos y anque en primeras en podese pareixer, no ye l'apariencia fisica a qui estableix o criterio de clasificación, si no caracteristicas internas como a morfolochía de l'oido medio, que tiene una capsula osia doble en os feliformes y simple en os caniformes. Ista caracteristica se troba en toz os feliformes y ye la sola univoca que tienen, tot determinando la suya inclusión en a subfamilia.

I hai atros caracters morfolochicos que pueden estar presents u no, pendendo d'a especie, anque se considere que l'antepasau común de todas as teneba, pus por os diferents procesos d'especiación bels clados as pueden haber perdidas secundariament. Bels eixemplos d'iste tipo de caracters no siempre presents son a locomoción dichitigrada (ixo ye, sobre os didos), porque tamién i hai feliformes que s'ha tornau plantigrados secundariament y caniformes que s'ha tornau dichitigrados tamién (p. ex. Canidae), o muixo mas curto y/u con menos dients que en os caniformes, as muelas carnuceras con coronas mas alteras y marcadas, y una dieta mas carnivora y menos oportunista que os miembros de Caniformia. A realidat ye que muitos linaches de Feliformia han perdiu beluns u toz d'istos caracters y l'han feito tardanament en a suya evolución.

## Clasificación

## Se veiga tamién

*Felidae.
*Carnivorismo.
*Depredación.

## Enlaces externos
A sireneta

**A sireneta** (en Danés *Den lille Havfrue*) ye un cuento popular, estando a suya versión mas conoixida a recullida por Hans Christian Andersen.  A cinta de Walt Disney "*[[The Little Mermaid]]*" (en anglés "*A sireneta*") contribuyó a mantener a historia oral en circulación.
 
## A historia

## Interpretacions

## Vinclos externos
* http://www.andersenstories.com/language.php?andersen=008&l=es&r=da castellano - danés.
Gato montesino

**Gato montesino** ye una denominación común aragonesa que s'emplega popularment pa nombrar por igual diferents especies de felins silvestres de caracteristicas pareixidas a aquello que a cultura popular denomina «gato» como tamién pa os eixemplars propiament asilvestraus de gato domestico.

Como con atros casos pasa, d'animals a os qui se les pincha l'apelliu «montesino», a denominación popular no conta con criterios taxonomicos fiables y por ixo no tiene garra valideza en Zoolochía.

En l'Alto Aragón o concepto de gato montesino encara ye denostau, y evoca pensamientos d'animal pernicioso y furtador. En iste sentiu, l'adchectivo montesino puet fer-se servir mesmo con eixemplars de gato que o parlador sabe que son domesticos, solo que con a intención d'ataque verbal; por eixemplo, cuan s'encorre un gato alleno.

## Notas


## Referencias

## Se veiga tamién

*Animal montesino.
**[[Felis silvestris]]*.
Cal Worthington

**Cal Worthington** (**Calvin Coolidge Worthington**), naixito de Shidler (Oklahoma) o 27 de noviembre de 1920, ye un actor estausunidense.

## Vinclos externos

*  Cal Worthington en IMDb.
Observatorio de l'Ametlla de Mar

L**'observatorio de l'Ametlla de Mar** (en anglés; **Observatorio de l'Ametlla de Mar** en aragonés) ye un observatorio astronomico catalán, que se troba situato en L'Ametlla de Mar, Baixo Ebro, Catalunya. O codigo d'a IAU de l'observatorio ye o numero 946, a suya chestión ye feita por Jaume Nomen y partecipa a l*'Unicorn Project* en o descubrimiento de planetas menors.

Entre os descubrimientos astronomicos y astrofesicos feitos dende istas instalacions cal destacar o descubrimiento de dotze asteroides.

## Vinclos externos
*  L'observatorio de L'Ametlla de Mar en Astrogea.
Volta a Catalunya

A ***Volta a Catalunya*** (nombre en catalán, como se la conoix internacionalment, en aragonés ***Vuelta a Catalunya***, coloquialment clamada ***la Volta***) ye una cursa ciclista por etapas disputada en Catalunya.

A suya primera edición estió en l'anyo 1911 estando en l'actualidat a cursa ciclista mas antiga d'Espanya y a cuatrena d'o mundo d'entre todas que encara hue se fan. As suyas primeras edicións estioron organizadas por a *Unión Velocipédica Catalana* y o *Club Deportivo de Barcelona*; en a cinquena edición prencipió a fer-lo a Unió Esportiva Sants dica que en l'anyo 1992 a empresa RPM Racing de Jaime Alguersuari principió a fer a organización lochistica y comercial; posteriorment y dende l'anyo 2007 a organización empecipió a fer-la la *Volta Ciclista a Catalunya Associació Esportiva*, que en ye la responsable dica l'actualidat.

## Lista de ganadors d'a Volta a Catalunya

## Referencias

## Vinclos externos

* Web oficial.
Cathy Weseluck

**Cathy Weseluck** (**Catherine Weseluck**), naixita de Toronto (Ontario) o 27 d'agosto de 1970, ye una actriz canadiense.

## Vinclos externos

*  Cathy Weseluck en IMDb.
Ashleigh Ball

**Ashleigh Ball** (**Ashleigh Adele Ball**), naixita de Vancouver (Columbia Britanica) o 31 de marzo de 1983, ye una actriz canadense.

## Vinclos externos

*  Ashleigh Ball en IMDb.
Tabitha St. Germain

**Tabitha St. Germain**, naixita de Vancouver (Columbia Britanica) l'11 d'agosto de 1976, ye una actriz canadense.

## Vinclos externos

*  Tabitha St. Germain en IMDb.
Paralelismo evolutivo

O **paralelismo evolutivo** u **evolución paralela** ye un fenomeno evolutivo que produz dos estructuras parellanas en dos organismos filocheneticament emparentaus, a partir d'una estructura basica que ya yera present en un antipasau común d'es dos organismos.

Os caracters finals d'iste proceso tienen a consideración d'homolochías, por contraposición a las analochías que son o producto d'a converchencia evolutiva en organismos diferents. A diferenciación entre un paralelismo evolutivo y una converchencia evolutiva pende, muit a sobén, de l'antiguedat de l'antipasau considerau común en os dos organismos obchecto d'estudio, por o que puede resultar difícil definir cuan se tracta de la un y cuan de l'atro proceso.

## Se veiga tamién

*Diverchencia evolutiva.
*Analochía morfolochica.
*Homolochía morfolochica.
*Homoplasia.
*Plesiomorfia
*Apomorfia.
Diverchencia evolutiva

A **diverchencia evolutiva** ye o procés evolutivo que produz estructuras diferents en organismos que tienen un antipasau común, a partir d'una estructura que ya yera present en ixe antipasau. Una d'as consecuencias d'ista diverchencia puede estar a formación d'especies nuevas, descendients d'a primera, por especiación.

Un tipo de diverchencia evolutiva ye a radiación adaptativa u radiación especiativa, que se produz en organismos que arriban a colonizar u gosan sobrevivir en biotopos y nichos ecolochicos a on que enantes no yeran presents, y sufren un procés accelerau d'especiación.

## Se veiga tamién

*Converchencia evolutiva.
*Paralelismo evolutivo.
*Homolochía morfolochica.
*Analochía morfolochica.
*Homoplasia.
*Plesiomorfia.
Analochía (biolochía)

:*Iste articlo tracta sobre as analochías en o campo d'a morfolochía comparada d'organismos. Pa atros usos d'analochía, se veiga [[Analochía (desambigación)]].*

En Biolochía, se diz que dos estructuras son **analogas** cuan fan a mesma u pareixidas funcions, de manera pareixida, sin que calga que tiengan una mesma orichen evolutiva u embrionaria. Si además tienen a mesma orichen evolutiva, alavez se diz que son estructuras homologas.

Muit a sobén, as analochías morfolochicas son a consecuencia de procesos de converchencia evolutiva, en os cuals a evolución de diferents organismos ha trobau una solución semellant a retos adaptativos parellans.

## Se veiga tamién

*Converchencia evolutiva.
*Diverchencia evolutiva.
*Paralelismo evolutivo.
*Homoplasia.
Analochía (desambigación)

O termino **analochía** puede significar cosas diferents:
*En Filosofía, una **[[analochía]]** ye una comparanza u relación de diferents razons o conceptos, tot contiparando diferents obchectos, experiencias y fendo apreciación de caracteristicas chenerals y particulars. 
*En Biolochía, se diz que dos estructuras son **[[Analochía (biolochía)|analogas]]** si fan funcions semellants por medios pareixitos, anque no tiengan a mesma oríchen embriolochica ni evolutiva.
*En Morfolochía lingüistica, l**'[[Analochía (morfolochía)|analochía]]** ye una tendencia natural d'as lenguas a fer extensivos patrons concretos en a formación de parolas y expresions.
*En Teolochía, l**'[[Analochía (teolochía)|analochía]]** ye un concepto evocato pa contimparar realidaz en as cuals a razón no i adube, como realidaz trascendents.
Homolochía (biolochía)

En Biolochía, a **homolochía** ye a relación que i ha entre dos partes organicas de sers vivos diferents que tienen manimenos determinants cheneticos que expresan una mesma oríchen evolutiva. Se diz que i ha homolochía entre as partes de dos organismos diferents cuan ixas dimanan de l'organo correspondient d'un antipasau común, encara que as partes resultants sían diferents.

Por eixemplo, as cuatro extremidaz d'os vertebraus con mandibula (gnatostomos), dende os tiburons dica las aus y mamiferos, son homologas.

## Se veiga tamién

*Analochía morfolochica.
*Converchencia evolutiva.
*Diverchencia evolutiva.
*Paralelismo evolutivo.
*Homoplasia.

## Referencias
Converchencia evolutiva

A **converchencia evolutiva** u **evolución converchent** ye o fenomeno evolutivo que se produz en dos estructuras d'oríchens independients que rematan por tornar-se semellants porque fan funcions pareixidas. Ye de notar que, pa que pueda parlar-se de converchencia evolutiva, cal que as estructuras d'oríchen d'a on que dimana la evolución sían verdaderament diferents y os organismos comparaus, anque puedan tener antipasaus lontanos comuns, no tenesen formas de vida pareixidas cuan se considera que escomenzó lo procés de converchencia.

En Biolochía comparada, o producto d'una evolución converchent ye una forma d'homoplasia, anque no todas as homoplasias anatomicas se producen por converchencia evolutiva, y a sobén son consecuencia d'analochías. Un concepto muit amanau a o d'evolución converchent ye o de paralelismo evolutivo y, anque a distinción entre la un y l'atro no siempre ye platera, se gosa resumir o paralelismo en a producción d'estructuras parellanas a partir d'estructuras que ya se pareixeban (p. ex. por estar presents en dos organismos emparentaus en orichen). Iste proceso se diz, especificament, evolución paralela.

## Se veiga tamién

*Diverchencia evolutiva.
*Homoplasia.
*Homolochía morfolochica.
*Analochía morfolochica.
*Mimetismo.
Dients de sabre

**Dients de sabre** ye una denominación popular sin valor en Zoolochía que s'emplega pa nombrar a diferents especies de mamiferos d'alimentación carnivora y dients canins muit destacables que ha existiu en diferents intes a lo largo d'a era Cenozoica, toz extintos en l'actualidat.

Evolutivament, diferents grupos de mamiferos han adquiesto «dients de sabre» a lo largo d'a Historia, muitas vegadas sin estar realment emparentaus entre éls. O caso d'os dients de sabre exemplifica muit bien o concepto de converchencia evolutiva u evolución converchent.

Son eixemplos d'animals de dients de sabre:

*Os nimravidos, una familia extinta de carnivoros muit amanada d'os primers felidos, que existión entre fa cuaranta y dos millons y fa siet millons docientos mil anyos.
*A subfamilia d'os macairodontins, Felidae propiament ditos, conoixius como «felidos dients de sabre» que existión dica fa bels diez mil anyos.
*Os hienodontidos, una familia extinta de mamiferos carnivoros primitivos que vivió entre fa seisanta y un millons y fa miqueta mas d'once millons d'anyos, y que por tanto no tiene garra relación con os felidos.
*Os tilacosmilidos, una familia de marsupials extintos de a orden Sparassodonta, que habitó en Sudamerica dica fa siet millons d'anyos.

De toz éls, os mas recients y puet estar que por ixo os mas conoixius son os felidos macairodontins.

## Referencias
Caracter biolochico

:*Iste articlo tracta sobre o caracter como atributo dende a perspectiva d'a biolochía. Pa atros usos de caracter se veiga [[Caracter (desambigación)]].*

En biolochía sistematica, se diz **caracter** a un atributo fenotipico heredable que tiene función y que, por ixo, ye una unidat evolutiva. A heredabilidat ye una condición *sine cua non* pa que un atributo se pueda incluir en a descripción d'un taxón de sers vivos. A comparanza de caracters homologos ye una d'as bases d'o metodo comparativo que s'aplica en biolochía sistematica y, mas que mas, en l'analís filochenetico.

Pa definir un caracter biolochico s'ha de definir tamién os diferents estaus d'o caracter que se puede trobar. Por eixemplo, o caracter "color de uellos" en o ser humano va necesariament ligau a os diferents estaus posibles; color marrón, azul y verda, variacions posibles sin as cuals no tendría sentiu considerar-lo.

Porque ye necesario que i haiga diversidat pa poder considerar un caracter como tal, se fa necesario diferenciar entre caracters **cualitativos** y **cuantitativos**. O color de uellos, en iste caso, sería un caracter biolochico cualitativo, pero existe belatros que pa poder-los describir cal que se puedan contar u mesurar; os cuantitativos. En os caracters cuantitativos i hai diferencia entre individuos, y pa fer una descripción y comparanza d'os suyos estaus se fa necesario recurrir a intervalos de variación u a parametros estatisticos como a media y a varianza.

## Tipos de caracters biolochicos

Entre os caracters biolochicos, seguntes  a suya posición evolutiva, se i puet considerar os siguients:

***[[Apomorfia]]**: Ye un atributo evolutivament novedoso, por a cual cosa ye caracteristico d'un clado u grupo monofiletico d'organismos. As apomorfias pueden trestallar-se a la suya vegada en:
**Autapomorfias: cuan o caracter no amaneix si que en un solo grupo u taxón.
**Sinapomorfias: cuan o caracter ye compartiu por mas d'un taxón.
***[[Plesiomorfia]]**: Ye una caracteristica primitiva u ancestral que define un grado u grupo parafiletico d'organismos.
**Simplesiomorfia: Cuan ixa plesiomorfia la comparten mas d'un clado u taxón.
***[[Homoplasia]]**: Ye un cambio evolutivo pareixiu u analogo, adquiesto de forma independient por dos u mas grupos y que de conchunta puede considerar-sen un grupo polifiletico. A la suya vegada, se puet tractar de:
**Paralelismo: Si o cambio ye paralelo, propio de dos grupos filocheneticament amanaus.
**Converchencia: Si o caracter ye evolucionau independientment en grupos filocheneticament aluenyaus.

## Se veiga tamién

*Diverchencia evolutiva.
*Homolochía (biolochía).
*Analochía (biolochía).
Carlos Alazraqui

**Carlos Jaime Alazraqui**, naixiu de Yonkers (estau de Nueva York) o 20 de chulio de 1962, ye un actor, actor de voz, director cinematografico, guionista y productor cinematografico estausunidense, activo en o cine estausunidense dende primerías d'os anyos 1980.

Encara que la mayor parte d'a suya carrera s'ha desenrollau en o mundo d'as series de televisión, con partecipación en papels segundarios en cuantas series, tamién ha partecipau (igualment en papels segundarios) en bellas cintas, como *[[Reno 911!: Miami]]* (2007, Robert Ben Garant), *[[The Funhouse Massacre]]* (2015, Andy Palmer), *[[Dance Baby Dance]]* (2018, Stephen Kogon), u *[[The Re-Education of Molly Singer]]* (2023, Andy Palmer).

## Vinclos externos

*  Pachina web oficial.
*  Carlos Alazraqui en Internet Movie Database.
Taxón

Un **taxón** (ye un cultismo que dimana d'o griego τάξις, transliterau como *táxis* y pronunciau /'taksis/, «ordenamiento») ye un grupo d'organismos emparentaus que, en una determinada clasificación, han estau agrupaus en asignando-les un nombre cientifico en latín, una descripción en o caso que sía una especie, y un tipo nomenclatural. Toda descripción formal d'un taxón s'ha de figurar asociada a lo nombre d'os suyos autors, que s'escribe dezaga. A disciplina que define os taxons ye a taxonomía.

A finalidat de clasificar os sers vivos en taxons definius formalment por cuentas de grupos informals ye de proveyer agrupacions que tiengan una circunscripción (ixo ye, de cuals organismos se composa) que sía estricta y con una nomenclatura universal, independientment d'a lengua que s'emplegue pa la comunicación.

S'ha de parar cuenta que os taxons se troban adintro d'una clasificación dada, subchecta a cambios y sobre a cual i puede haber discrepancias.

## Taxons y categorías taxonomicas

Cada escuela de clasificación biolochica agrupa os organismos de manera diferent. En a cladistica y evolucionista, os taxons tienen un nombre seguntes os Codigos Internacionals de Nomenclatura, y son grupos monofileticos d'organismos emparentaus en o caso d'a cladistica, y en a evolucionista s'admite tamién como taxons os grupos polifileticos.

A escuela fenetica, por contra, considera os taxons en función de caracters morfolochicos comuns sin parar cuenta de si son homolochías u analochías producto d'una evolución converchent. Por ixo, en a clasificación fenetica d'os organismos, pasa muit a sobén que os taxons sían grupos parafileticos, condición muit refusada por as escuelas de demés.

D'una manera prou cheneral, se podría dicir que un taxón ye un grupo d'organismos asociaus a uns atributos que determinan a pertinenza d'ixe organismo a lo grupo. Seguntes o pensamiento cladista, ademés, ixes atributos han d'estar concretament homologos; ixo ye que dimanen d'un antecesor común.

A taxonomía emplega categorías taxonomicas que s'ordena de manera hierarquica. En ixe esquema organizativo, cada grupo d'organismos ye un taxón y o livel hierarquico a on que se trobe ye la suya categoría taxonomica. As categorías taxonomicas d'uso regular son (en orden de mas cheneral enta mas concreto):
*Dominio.
*Reino.
*Filo (en animals y plantas) u División en Botanica.
*Clase.
*Orden.
*Familia.
*Chenero.
*Especie.

S'ha de fer notar que a pertinenza d'un taxón a un ran particular (categoría) ye una caracteristica d'un modelo de clasificación concreto (sistema). Isto puet causar que un mesmo taxón ocupe categorías diferents en sistemas diferents,seguntes l'autor, o criterio que s'emplegue, etc.

## Se veiga tamién

*Clado.
*Categoría taxonomica.
*Tipo nomenclatural.

## Referencias
Categoría taxonomica

Una **categoría taxonomica** ye cadagún d'os rans u livels hierarquicos a os que se troba ligau un taxón, seguntes a taxonomía y a cladistica. A biolochía sistematica se basa en un sistema hierarquico de livels inclusivos, en cadagún d'os cual se troba incluidos atros menors, y que a la suya vegada ye incluido en un livel superior.

Os taxons que corresponden con as categorías taxonomicas tienen un nombre cientifico formau por una sola parola que ye en latín, sacando o caso d'a categoría taxonomica "especie", en o que o nombre d'o taxón ye formau de dos parolas latinas. Especie y os suyos subordinaus (subspecie, variedat, etc.) tamién se consideran una categoría taxonomica.

Os regles d'escritura, en Biolochía, dexichen que os nombres de taxón que corresponden con as diferents categorías taxonomicas s'escriban, a demás d'en latín, con a inicial en mayuscula. En o livel d'especie, o nombre cientifico s'ha d'escribir con a inicial d'a primer parola (que coincidirá con o chenero) en mayuscula y con o nombre especifico tot en minuscula. En o caso de que s'escriba a maquina, o nombre d'especie s'escribirá además tot en cursiva.

As principals categorías taxonomicas son:

* Dominio.
* Reino.
* Filo (en animals y plantas) u División en Botanica.
* Clase.
* Orden.
* Familia.
* Chenero.
* Especie.

Anque cadaguna d'ellas puede tener subdivisions y supradivisions que tamién se considera categorías, como o superreino, a subclase, superorden, suborden, subchenero y belatras no tan obvias, como a tribu, que ye una subdivisión d'a familia.

## Se veiga tamién
* Taxón.
* Clado.
* Taxonomía.
Bill Irwin

**Bill Irwin** (**William Mills Irwin**), naixito de Santa Monica (California) l'11 d'abril de 1950, ye un actor, comediant y pallaso estausunidense.

## Vinclos externos

*  Bill Irwin en IMDb.
Taxonomía

A **taxonomía** (foneticament /taksonoˈmja/, ye un cultismo que dimana d'o griego τάξις, transliterau como *táxis* y pronunciau /'taksis/, «ordenamiento» y νομος, *nomos*, «regla») ye en un sentiu cheneral a ciencia d'a clasificación. Normalment, o termino se troba aplicau a la **taxonomía biolochica**, que ye especificament a clasificación cientifica d'os sers vivos, por o que ye una disciplina d'a biolochía sistematica.

Se basa en o sistema de taxons excluyents que s'ordena hierarquicament, de mas cheneral enta mas concreto, seguntes una escala de categorías taxonomicas homologas. Se diz que os taxons han de cumplir siempre con criterios de congruencia interna, y que han de caracterizar-se por caracters particulars y definitorios, por o que una d'as principals fayenas d'a taxonomía consiste precisament en debatir y definir ixes caracters biolochicos, que se veyen reflectaus en os Codigos de Nomenclatura.

## Se veiga tamién

*Nomenclatura binominal.
*Clasificación cientifica.

## Referencias
Casas de Reina

** Casas de Reina** ye un municipio extremenyo situato en a provincia de Badajoz y en a comarca d'a Campinya Sud. Perteneixe a o partiu chudicial de Llerena. A suya población yera de 194 habitants en 2016, en una superficie de 55&nbsp;km².

Cal destacar que en o municipio bi ha o chacimiento arqueolochico de *Regina Turdulorum*, poco conoixiu y en l'actualidad sin excavar en a suya totalidat; entre los descubrimentos feitos cal destacar-ne o foro y o teatro d'epoca romana.

## Vinclos externos
*  Pachina web municipal.
Cantón de Podrinje Bosnio

O **cantón de Podrinje Bosnio** (en bosnio: *Bosansko-podrinjskog kantona Goražde*; en croata: *Bosansko-podrinjska županija Goražde*; en serbio: *Босанско-подрињски кантон Горажде*) ye un d'os 10 cantons en que se divide a Federación de Bosnia y Herzegovina, en Bosnia y Herzegovina. Ye situau a l'este d'o país. O centro d'o gubierno d'o cantón ye a ciudat de Goražde. O cantón tien una superficie de 504,6&nbsp;km² y teneba una población de 33.093 personas en 2009.

## Cheografía
Se troba en a parti oriental de Bosnia Central, en a rechión de Podrinje. A suya seu administrativa se troba en a ciudat de Goražde.

## Organización administrativa
Administrativament, o cantón de Podrinje Bosnio se divide en 3 municipios:

* **[[Goražde]]** (capital).
* Pale-Prača.
* Foča-Ustikolina.

## Población
En 2004, o cantón teneba un población de 35.208 residents, estando mayoría os bosnios:
*34,743 bosnios (98.6%)
*418 serbios (1.2%)
*50 croatas (0.1%)
*35 atros (0.1%)

## Se veiga tamién
* Cantons d'a Federación de Bosnia y Herzegovina.
* Organización territorial de Bosnia y Herzegovina.

## Referencias

## Vinclos externos

*  Pachina web oficial.
Clado

Un **clado** (d'o griego *κλάδος*, «*kládos*», rama) ye como se diz en biolochía sistematica y especialment en cladistica un grupo d'organismos que s'obtiene fendo un solo corte en un árbol filochenetico. O clado incluye un antipasau común y toz os suyos descendients, a diferencia d'un taxón, y forma una sola rama u una branca de l'árbol d'a vida. Ixe antipasau común puede estar un individuo, una población, una especie, y no importa si ye existent u extinto.

A evolución ye un procés que tiende a la diverchencia, por a cual cosa dos organismos siempre dimanan d'un antipasau común, no importa si ye antes u dimpués. Partindo d'ixa consideración, o ideal ye clasificar os sers vivos seguntes o suyo grau d'emparentamiento. En a representación grafica d'os clados, o dito cladograma, se representa chuntos a os clados que tienen un antipasau común mas amanau.

Os clados son o resultau d'o estudio d'as relacions de parentesco evolutivo entre as diferents especies en o tiempo, que se diz analís filochenetico. En os árbols filocheneticos se representa tot lo que se sabe d'a historia evolutiva d'os organismos que i amaneix.

## Clado y taxón

A definición d'un taxón que dimana d'os Codigos Internacionals de Nomenclatura, feitos por a taxonomía cheneral y que reglamentan os nombres cientificos de sers vivos, diz que ye "un grupo d'organismos con circumscripción, posición y livel".

A circumscripción ye a delimitación como conchunto, o criterio que s'emplega pa desesparar cada organismo d'ixe taxón contra os de demés taxons. A circumscripción se concibe pa que sía ubierta a nuevas incorporacions d'organismos en o taxón, cuan sía que ixas se describan. Ixo quiere dicir que en realidat a circumscripción estableix un criterio diagnostico. A posición son os taxons adintro d'os cuals o taxón se troba cuaternau (s'ha de recordar que os taxons siguen una ordenación hierarquica), y o livel fa referencia a la categoría taxonomica.

Seguntes ixes mesmos Codigos o taxón no concabe antipasaus *hipoteticos*, solament os organismos adintro suyo a partir d'os cuals se fizo la suya descripción, pero que en un caso extremo podría estar nomás que uno.

Tampoco no puede dicir-se que un taxón se corresponda siempre con un clado. I hai investigadors en taxonomía que consideran chustificable a esxistencia de taxons parafileticos, mientres que os clados son necesariament monofileticos y en un sistema de clasificación cladistica no s'admitiriba si que grupos monofileticos. Por ixa razón, os sistemas taxonomicos clasicos y os cladisticos son muit rarament superposables.

## Se veiga tamién

*Grado.
*Taxón.
*Cladograma.

## Referencias
Cladograma

Un **cladograma** ye un diagrama ramificato que s'emplega en cladistica pa esquematizar as relacions de filochenia, u historia evolutiva, d'un grupo de taxons terminals.

O cladograma une os taxons por a suya ascendencia común, deducita por sinapomorfias u caracters derivatos compartitos, mientres que en os filogramas puet obviar-se os caracters comuns y se centra solament en a filochenia. Cada brazo u rama d'un cladograma, como incluye l'antipasato común probable d'os organismos que i son representatos, ye en realidat un clado.

Se diz que os cladogramas rancan de suposicions previas sobre a historia evolutiva d'o grupo d'organismos, tracta cada nodo y cada rama mesmo que si estás una sola especie (sin parar cuenta de quántos cambios evolutivos escayón pa que amaneixese ixe linache), y presenta una ramificación dicotomica, lo que s'asimilaría a que cada organismo ancestral s'ha puesto transformar en dos y solo dos especies derivatas sin conservar-se la orichinal. Tamién asume o cladograma que ye imposible l'anastomosi de dos brancas.

## Referencias

## Se veiga tamién
* Clado.
* Cladistica.
* Árbol filochenetico.
* Dendrograma.
Planas de Canterbury

As **planas de Canterbury** (en anglés *Canterbury Plains*) son una rechión natural de Nueva Zelanda situada a o sud d'a ciudat de Christchurch, en a rechión de Canterbury. O suyo extremo norte plega dica o semontano de Hundalee Hills en o districto de Hurunui, y a o sud se chuntan con as planas d'Otago Septentrional a l'atro canto d'o río Waitaki.

## Cheografía

As planas de Canterbury se formoron a partir d'os sedimentos d'una morrena d'o cuaternario depositaus mientres os periodos glacials d'o Pleistoceno tardano, alto u baixo fa entre 3 millons d'anyos y 10.000 anyos. Dimpués as gleras situadas en ista plana aluvial fuoron erosionadas por cuantos grans ríos, mas que mas o Waimakariri, o Rakaia, o Selwyn y o Rangitata. Parti d'as tierras perteneixients a os praus de Canterbury-Otago son adecuadas ta un uso agricola moderadament intensivo, encara que ye un terreno propenso a las sequeras, mas que mas cuan bi ha vientos d'o nord-ueste. En ixas ocasions, o fenomeno atmosferico conoixiu como *[[Nor'west arch]]* (literalment en anglés *Arco d'o nord-ueste*) gosa dar-se en as planas.

Un gran tierratremo o 4 de setiembre de 2010 en ista zona, reveló una falla, desconoixida dica alavez, baixo as planas de Canterbury, que creyó crepazas y eslices.

## Ríos
Os ríos d'as planas de Canterbury tienen unos caracteristicos cauces anastomosaus, que diferencia ista zona d'as planas d'Otago Septentrional a o sud, dillá d'o Waitaki, a on os ríos tienen cauces mas estritos, conformaus y amugaus.

## Población
A mayoría d'a población de Canterbury vive en una serie de ciudaz grans y chicotas espardidas por todas as planas y conectadas por a carretera estatal numero 1 y a prencipal linia de ferrocarril d'o sud d'o país. Entre as prencipals ciudaz s'incluyen Christchurch, Ashburton y Timaru y entre as chicotas Kaiapoi, Dunsandel, Rakaia, Temuka y Glenavy. Atras localidaz d'as planas son Rangiora, Leeston, Lincoln, Darfield, Geraldine, Methven y Waimate.

## Fauna
A extremadament rara especie de *[[Curculionidae]]*, o *[[Hadramphus tuberculatus]]*, ye endemica d'as planas.

## Referencias
Garbatella (metro de Roma)

A gara **Garbatella** (en italiano, *stazione de Garbatella*) ye una gara d'a linia B d'o Metro de Roma, devantada en l'anyo 1990. Se troba en a confluyencia d'a Circonvallazione Ostiense con a Via Giacinto Pullino. Chunto a gara ye l'antiga seu d'o *Mercati Generali di Roma* (en aragonés, Mercato Cheneral de Roma).

## Servicios
A gara apresta os siguient servicios: 
*  Venda de billez automatica.
*  Servicios publicos.

## Intercambiador
*  Aturaderos d'autobús d'a empresa ATAC.

## Redolada
* Garbatella.
* L'antigo Mercato Cheneral de Roma.
* Universidat de Roma III.
* Teatro Palladium.
* Centrale Montemartini.

## Vinclos externos
Basilica San Paolo (metro de Roma)

A gara **Basilica San Paolo** (en italiano, *stazione Basilica San Paolo*) ye una gara d'a linia B d'o Metro de Roma, devantada o 10 de febrero de 1955. Se troba en a confluyencia d'o Viale Giustiniano Imperatore con a Via Gaspare Gozzi.

Tien connexión con a gara de Roma Porta San Paolo d'an sale a linia ferroviarias que connecta Roma con lo puerto d'a ciudat, Ostia.

Dica l'anyo 1990 o nombre oficial d'a gara estió B*asilica San Paolo*, pero dende ixa anyada ye *Basilica S.P.* a denominación oficial.

## Servicios
A gara apresta os siguient servicios: 
*  Venda de billez automatica.
*  Servicios publicos.

## Intercambiador
*  Aturaderos d'autobús d'a empresa ATAC.

## Redolada
### Carreras y plazas
* Via delle Sette Chiese
* Lungotevere di San Paolo
* Puent Guglielmo Marconi

### Instalacions esportivas

* Cinodromo.
* Stadio Alfredo Berra.

## Altros prochectos
Marconi (metro de Roma)

A gara **Marconi** (en italiano, *stazione Marconi*) ye una gara d'a linia B d'o Metro de Roma, devantada l'8 d'aviento de 1990. Se troba en a confluyencia d'o Viale Guglielmo Marconi con a Via Ostiense en o districto Ostiense.

As dos surtidas d'a gara ye en altarias diferents, por o piso superior bi ha acceso ta o viale Marconi y por l'inferior ra via Ostiense.

## Servicios
A gara apresta os siguient servicios: 
*  Venda de billez automatica.
*  Servicios publicos.

## Intercambiador
*  Aturaderos d'autobús d'a empresa ATAC.

## Redolada
* Universidat Roma III.
* *Cinodromo* de Ponte Marconi.
* Puent Guglielmo Marconi.

## Vinclos externos
Metro de Madrit

O **Metro de Madrit** (en castellano *Metro de Madrid*) ye o rete de ferrocarril metropolitano de transporte publico existent en a ciudat de Madrit (Espanya). A primera linia d'o metro (linia 1, de color azul) estió inaugurata o 17 d'otubre de 1919 por o rei Alifonso XIII y actualment ye a rete de metro mas gran d'Espanya y a tercera d'Europa, dimpués de as de Londres y Moscú. Tien 301 garas.

Dende o 31 d'aviento de 1986 o rete ye chestionato, chunto con os transportes de superficie, por a empresa publica *[[Consorcio Regional de Transportes de Madrid]]*.

## Rete

## Referencias

## Vinclos externos
* 
*   Pachina web oficial d'o Metro de Madrit
Cantón d'Herzegovina-Neretva

O **cantón de Bosnia Central** (en bosnio *Hercegovačko-neretvanski kanton*, en croata *Hercegovačko-neretvanska županija*, en serbio *Херцеговачко-неретвански кантон*) ye un d'os 10 cantons en que se divide a Federación de Bosnia y Herzegovina, en Bosnia y Herzegovina. Ye situau en o sud d'o país y ye formau mas que mas por a zona d'a val d'o río Neretva y zonas d'Herzegovina a l'ueste de Mostar, o suyo centro administrativo. O cantón tien una superficie de 4.401&nbsp;km² y teneba una población de 225.930 personas en 2009.

## Cheografía y caracteristicas
O cantón ye l'unico de Bosnia y Herzegovina con acceso a la mar, a traviés d'o municipio de Neum. Neum ye una población de 2.000 habitants (seguntes o censo de 1991) y a suya redolada ye rica en historia y restas arqueolochicas d'orichen ilirio. Os ilirios estioron un pueblo que habitó os Balcans mientres mils d'anyos.

A ciudat mas gran d'o cantón y a cinquena de tot o país ye Mostar, famosa por o suyo puent Stari Most y a ciudat antiga, amán d'o puent. O puent fue reconstruyiu en o verano de 2004, dimpués d'estar totalment destruyiu por fuerzas croatas mientres a guerra de Bosnia. A la ceremonia d'inauguración asistioron cuantos delegaus foranos entre éls Stjepan Mesić, president de Croacia. Mostar ye situada a cantos d'o río Neretva y ye habitada por mayoría de croatas y bosnios.

Atras ciudaz famosas d'iste cantón son Čapljina, Konjic, Jablanica y o mundialment famoso Santuario de Medjugorje. Jablanica y Konjic son famosas por as batallas mientres a Segunda Guerra Mundial y bi ha un gran museu en Jablanica dedicau a istas batallas.

O río Neretva pasa por as ciudaz de Konjic, Jablanica, Mostar y Čapljina antis de fluyir a traviés de Croacia enta a mar Hadriana. Tamién bi ha grans lacos en o cantón, como o laco Jablanica arredol d'a ciudat homonima. O municipio mas meridional d'o cantón ye o de Neum, chunto a la mar Hadriana y o mas oriental ye o de Ravno, a o largo d'a muga con Croacia.

## Organización administrativa
Administrativament, o cantón de Herzegovina-Neretva se divide en 9 municipios:

## Grupos etnicos
Étnicament, o cantón ye dividiu y ye una sociedat mixta de población bosnia y croata a diferencia d'atros cantons en os que cuasi bi ha una etnia unica.

Os croatas son mayoría en os municipios de Čapljina, Čitluk, Neum, Prozor-Rama, Ravno y Stolac. Os bosnios constituyen mayoría en os municipios de Jablanica y Konjic. O municipio de Mostar, en a parti central d'o cantón, ye en gran mida una mezcla de bosnios y croatas.

En 2003, a población d'o Cantón d'Herzegovina-Neretva yera de 219.223 habitants, dividius en: 
* croata: 110.714 (50,5%) 
* Bosnios: 102.019 (46,5%) 
* Serbios: 5.486 (2,5%) 
* Atros: 1.004 (0,5%)

Seguntes o censo de 2013, a población d'o Cantón d'Herzegovina-Neretva yera de 222.007 habitants, dividius en: 
* croata: (53,29%) 
* Bosnios:  (41,44%) 
* Serbios: (2,90%)

## Se veiga tamién
* Cantons d'a Federación de Bosnia y Herzegovina.
* Organización territorial de Bosnia y Herzegovina.

## Referencias

## Vinclos externos

*  Pachina web oficial.
Luengas castellanas

As **luengas castellanas** fan referencia a l'idioma castellano (u espanyol) y a os suyos parients mas amanaus. Amás d'o chudeocastellano, derivau directament d'o castellano, podrían incluyir-se en iste grupo atras variedaz como o chavacano u o llanito.

## Denominación
O termin "luengas castellanas" ye emplegau en a 17a edición d*'Ethnologue*. No s'ha feito servir en denguna atra publicación.
Emily Blunt

**Emily Blunt** (**Emily Olivia Laura Blunt**), naixita de Nueva York (Nueva York) o 23 de febrero de 1983, ye una actriz britanica, encara que nacionalizata estausunidense.

## Filmografía

* 2004: My Summer of Love
* 2006: Irresistible
* 2006: The Devil Wears Prada
* 2007: Wind Chill
* 2007: The Jane Austen Book Club
* 2007: Dan in Real Life
* 2007: Charlie Wilson's War
* 2008: The Great Buck Howard
* 2008: Sunshine Cleaning
* 2009: The Young Victoria
* 2010: The Wolfman
* 2010: Wild Target
* 2010: Gulliver's Travels
* 2011: The Adjustment Bureau
* 2011: Salmon Fishing in the Yemen
* 2011: Your Sister's Sister
* 2011: The Muppets
* 2012: The Five-Year Engagement
* 2012: Looper
* 2012: Arthur Newman
* 2014: Edge of Tomorrow
* 2014: Into the Woods
* 2015: Sicario
* 2016: The Huntsman: Winter's War
* 2016: The Girl on the Train

## Referencias

## Vinclos externos

* Pachina web oficial d'Emily Blunt
*  Emily Blunt en IMDb.